sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “TOVAR BOZORLARIDA MONOPOLISTIK FAOLIYATNI ChEKLASh VA RAQOBAT TOʻGʻRISIDA”GI OʻZBEKISTON RESPUBLIKASI QONUNINI AMALGA OShIRISh ChORA-TADBIRLARI TOʻGʻRISIDA” 1997-YIL 31 MARTDAGI 165-SON QARORI VA “TABIIY MONOPOLIYALAR TOʻGʻRISIDA”GI OʻZBEKISTON RESPUBLIKASI QONUNINI AMALGA OShIRISh ChORA-TADBIRLARI TOʻGʻRISIDA” 2000-YIL 21 SENTYABRDAGI 364-SON QARORLARIGA QOʻShIMChALAR KIRITISh TOʻGʻRISIDA
(law, 2010-10-28)

Monopoliyaga qarshi davlat siyosatini amalga oshirishni yanada takomillashtirish hamda raqobat muhiti yaratilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin. 1. Vazirlar Mahkamasining “Tovar bozorlarida monopolistik faoliyatni cheklash va raqobat toʻgʻrisida”gi Oʻzbekiston Respublikasi Qonunini amalga oshirish chora-tadbirlari toʻgʻrisida” 1997-yil 31-martdagi 165-son qarori bilan tasdiqlangan Narxlar (tariflar)ni shakllantirish va ularning qoʻllanilishini nazorat qilish tartibining 20-bandi quyidagi mazmundagi toʻqqizinchi xatboshi bilan toʻldirilsin: “Xoʻjalik yurituvchi subyektlar tomonidan texnologik jarayonlarni takomillashtirish hamda resurslarni tejaydigan zamonaviy texnologiyalarni joriy etish yoʻli bilan yoqilgʻi-energetika resurslari, xomashyo va materiallarni tejash natijasida qoʻshimcha daromad (foyda) olish mazkur Tartibning buzilishi hisoblanmaydi hamda ushbu daromad (foyda) olib qoʻyilmaydi”. 2. Vazirlar Mahkamasining “Tabiiy monopoliyalar toʻgʻrisida”gi Oʻzbekiston Respublikasi Qonunini amalga oshirish chora-tadbirlari toʻgʻrisida” 2000-yil 21-sentabrdagi 364-son qarori bilan tasdiqlangan Tabiiy monopoliya subyektlarining tovarlari (ishlari, xizmatlari)ga narxlar (tariflar) belgilash tartibi toʻgʻrisidagi nizomning 13-bandi quyidagi mazmundagi toʻrtinchi xatboshi bilan toʻldirilsin: “Tabiiy monopoliyalar subyektlari tomonidan texnologik jarayonlarni takomillashtirish hamda resurslarni tejaydigan zamonaviy texnologiyalarni joriy etish yoʻli bilan yoqilgʻi-energetika resurslari, xomashyo va materiallarni tejash natijasida qoʻshimcha daromad (foyda) olish mazkur Nizomning buzilishi hisoblanmaydi hamda ushbu daromad (foyda) olib qoʻyilmaydi”.
2006 YIL 28—30-MART KUNLARI BOʻLIB OʻTGAN OʻZBEKISTON—KOREYA SAMMITI DAVOMIDA IMZOLANGAN BITIMLAR VA ERIShILGAN AHDLAShUVLARNI AMALGA OShIRISh BOʻYIChA BIRINChI NAVBATDAGI ChORA-TADBIRLAR TOʻGʻRISIDA
(resolution, 2021-04-30)

Oʻzbekiston Respublikasi Prezidentining Koreya Respublikasiga Davlat tashrifi (2006-yil 28—30-mart) davomida Oʻzbekiston Respublikasi bilan Koreya Respublikasi oʻrtasida imzolangan Strategik sheriklik toʻgʻrisidagi qoʻshma deklaratsiya, ikki tomonlama hukumatlararo va idoralararo bitimlar, siyosiy, savdo-iqtisodiy, investitsiyaviy va madaniy-gumanitar sohalardagi hamkorlikni rivojlantirish toʻgʻrisida erishilgan ahdlashuvlar keng miqyosda va oʻz vaqtida amalga oshirilishini taʼminlash maqsadida: 1. Davlat tashrifi davomida imzolangan Koreya Respublikasi bilan ikki tomonlama hamkorlikni yanada chuqurlashtirishga qaratilgan bitimlar va erishilgan ahdlashuvlarni amalga oshirish boʻyicha birinchi navbatdagi tadbirlar Dasturi 1-ilovaga* muvofiq; Koreyaning toʻgʻridan toʻgʻri investitsiyalari hisobiga va bank-moliya hamkorligi doirasida amalga oshirish taklif etilayotgan investitsiya loyihalari roʻyxati 2-ilovaga* muvofiq tasdiqlansin. Mazkur qarorning ilovalarida koʻrsatilgan vazirliklar va idoralar, masʼul ijrochilar Koreya Respublikasi bilan hamkorlikni yanada rivojlantirish boʻyicha tasdiqlangan tadbirlarning belgilangan muddatlarda ijro etilishini taʼminlasinlar. 2. Oʻzbekiston Respublikasi Vazirlar Mahkamasining Iqtisodiyot va tashqi iqtisodiy aloqalar masalalari yigʻma axborot-tahlil departamenti, Tashqi ishlar vazirligi, Iqtisodiyot vazirligi, Moliya vazirligi hamda Tashqi iqtisodiy aloqalar, investitsiyalar va savdo vazirligi Koreya Respublikasining tegishli hukumat muassasalari bilan strategik sheriklik toʻgʻrisidagi Qoʻshma deklaratsiyani toʻlaqonli amalga oshirishga qaratilgan hamkorlikning uzoq muddatli rejalarini ishlab chiqish boʻyicha doimiy faoliyat yuritadigan ishchi guruhlarni tashkil etsin, shuningdek Koreya Respublikasiga Davlat tashrifi davomida imzolangan hujjatlar va bitimlar ijrosi ustidan tizimli nazorat oʻrnatsin. 3. Mazkur qarorning ijrosini nazorat qilish Oʻzbekiston Respublikasi moliya vaziri R.S. Azimov va Tashqi ishlar vaziri E.M. Gʻaniyev zimmalariga yuklansin.
OʻZBEKISTON RESPUBLIKASI VAZIRLAR MAHKAMASI TUZILMASIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Vazirlar Mahkamasining tuzilmasini maqbullashtirish va uning ish samaradorligini oshirish maqsadida: 1. Oʻzbekiston Respublikasi Bosh vazirining oʻrinbosari — iqtisodiyot vaziri, iqtisodiyot va tashqi iqtisodiy aloqalar majmuasi rahbari lavozimi tugatilsin. 4. Oʻzbekiston Respublikasi iqtisodiyot vaziri lavozimi kiritilsin.
YER SOLIGʻINI HISOBLAB ChIQARISh VA TOʻLASh TARTIBI TOʻGʻRISIDA YOʻRIQNOMAGA QOʻShIMChA KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 21-yanvardagi 19, 2002-20-son qarori bilan tasdiqlangan Yer soligʻini hisoblab chiqarish va toʻlash tartibi toʻgʻrisida yoʻriqnomaga (2002-yil 27-mart, roʻyxat raqami 1118 — Meʼyoriy hujjatlar axborotnomasi, 2002-y., 6-son; 2003-y., 4-son; Oʻzbekiston Respublikasi Qonun hujjatlari toʻplami, 2005-y., 5-6-son, 47-modda) 6-bandi quyidagi tahrirdagi xatboshi bilan toʻldirilsin: “Yagona soliq toʻlovi toʻlaydigan mikrofirmalar va kichik korxonalar qonun hujjatlariga muvofiq ijaraga olingan yer uchastkalari uchun budjetga ijara haqi toʻlashdan ozod qilinadi”. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi.
QORAQALPOGʻISTON RESPUBLIKASI, VILOYaTLAR VA TOShKENT ShAHRI BUDJETI IJROSINING MOLIYA ORGANLARIDA BUXGALTERIYA HISOBI BOʻYIChA YOʻRIQNOMANI TASDIQLASh TOʻGʻRISIDA
(order, 2017-01-09)

Oʻzbekiston Respublikasining “Budjet tizimi toʻgʻrisida”gi va “Buxgalteriya hisobi toʻgʻrisida”gi qonunlarga asosan buyuraman: 1. Ilova* qilinayotgan “Qoraqalpogʻiston Respublikasi, viloyatlar va Toshkent shahri budjeti ijrosining moliya organlarida buxgalteriya hisobi boʻyicha Yoʻriqnoma” (yangi tahrirda) tasdiqlansin. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligining 2001-yil 25-yanvardagi 16-sonli “Qoraqalpogʻiston Respublikasi budjeti va mahalliy budjetlarning moliya organlarida buxgalteriya hisobini olib borish boʻyicha yoʻriqnomani tasdiqlash toʻgʻrisida”gi buyrugʻi (2001-yil 17-fevral, roʻyxat raqami 1007 — Meʼyoriy hujjatlar axborotnomasi, 2001-yil, 3-4-son); Oʻzbekiston Respublikasi Moliya vazirligining 2002-yil 3-martdagi 76-sonli “Qoraqalpogʻiston Respublikasi budjeti va mahalliy budjetlarning moliya organlarida buxgalteriya hisobini olib borish boʻyicha yoʻriqnomasiga oʻzgartirishlar kiritish toʻgʻrisida”gi buyrugʻi (2002-yil 22-iyul, 1007-1 — Meʼyoriy hujjatlar axborotnomasi, 2002-yil, 14-son). 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng amalga kiritilsin.
OʻZBEKISTON RESPUBLIKASI PREZIDENTI HUZURIDAGI SUDYALARNI TANLASh VA LAVOZIMLARGA TAVSIYA ETISh BOʻYIChA OLIY MALAKA KOMISSIYASI FAOLIYATINI MOLIYAVIY VA MODDIY-TEXNIKAVIY JIHATDAN TAʼMINLASh ChORA-TADBIRLARI TOʻGʻRISIDA
(resolution, 2017-06-05)

Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi faoliyatini takomillashtirish toʻgʻrisida” 2006-yil 17-martdagi PF–3725-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasining (keyingi oʻrinlarda Komissiya deb ataladi) ijro etuvchi apparati xodimlari mehnatiga haq toʻlash boʻyicha razryadlar ilovaga muvofiq tasdiqlansin. 2. Komissiyaning ijro etuvchi apparati xodimlariga Oʻzbekiston Respublikasi Prezidenti Devoni xodimlari uchun belgilangan tibbiy taʼminot shart-sharoitlari tatbiq qilinsin. Komissiyaning ijro etuvchi apparati xodimlari uchun ilgari ularning sudlarda, adliya va prokuratura organlarida ishlagan davrida malaka darajasi, darajali unvoni (martaba darajasi) va koʻp yillik xizmati uchun olinadigan ustamalar saqlab qolinsin. 3. Oʻzbekiston Respublikasi Moliya vazirligi (R. Azimov): 2006-yilda Oʻzbekiston Respublikasi Vazirlar Mahkamasining zaxira jamgʻarmasidan Komissiyaning asoslangan hisob-kitoblariga muvofiq, idora mebellari, kompyuter va boshqa tashkiliy texnika bilan jihozlash, yengil avtotransport bilan taʼminlash, shuningdek Komissiyaning joriy moliyaviy taʼminoti uchun mablagʻlar ajratsin; 2007-yildan boshlab har yili Oʻzbekiston Respublikasi Davlat budjeti xarajatlarida Komissiyaning moliyaviy taʼminoti uchun zarur budjetdan ajratiladigan mablagʻlar nazarda tutilsin. 4. Komissiyaga Oʻzbekiston Respublikasi Prezidenti Devoni Ishlar boshqarmasining avtoxoʻjaligi tomonidan beriladigan 2 ta xizmat yengil avtomobili uchun limit belgilansin. 5. Oʻzbekiston aloqa va axborotlashtirish agentligi (A. Aripov) bir oy muddatda Komissiyani zarur aloqa vositalari, shu jumladan hukumat aloqa vositalari bilan belgilangan tartibda taʼminlasin. 6. Toshkent shahar hokimligi (A. Toʻxtayev) Komissiyani joylashtirish uchun bir oy muddatda bino ajratsin va uni kapital taʼmirlashni amalga oshirsin. 7. Quyidagilar: Vazirlar Mahkamasining “Oʻzbekiston Respublikasi sudlari faoliyatini yanada takomillashtirish chora-tadbirlari toʻgʻrisida” 2001-yil 22-sentabrdagi 383-son qarorining (Oʻzbekiston Respublikasi QT, 2001-y., 9-son, 55-modda) 3-bandi; Vazirlar Mahkamasining 2001-yil 25-sentabrdagi 533–f-son farmoyishi; Vazirlar Mahkamasining 2002-yil 6-sentabrdagi 564–f-son farmoyishi oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.
MAHSULOTLAR VA XIZMATLARNI SERTIFIKATLASHTIRISH TARTIB-TAOMILLARI SODDALASHTIRILGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISH VA QOʻSHIMCHALAR KIRITISH TOʻGʻRISIDA
(law, 2025-01-01)

3-modda. Oʻzbekiston Respublikasining 1997-yil 30-avgustda qabul qilingan “Oziq-ovqat mahsulotining sifati va xavfsizligi toʻgʻrisida”gi 483–I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 9, 239-modda; 2003-yil, № 5, 67-modda) 6-moddasining ikkinchi qismidagi “Oʻzbekiston standartlashtirish, metrologiya va sertifikatlashtirish agentligi tomonidan davlat sanitariya nazorati organlari beradigan gigiyena sertifikati asosida” degan soʻzlar “gigiyena sertifikati berilayotganda davlat sanitariya nazorati organlari tomonidan” degan soʻzlar bilan almashtirilsin. 8-modda. Ushbu Qonun rasmiy eʼlon qilingan kundan eʼtiboran kuchga kiradi.
BINOLAR KOMPLEKSINI YER UCHASTKASI BILAN BIRGA GERMANIYA FEDERATIV RESPUBLIKASIGA MULK ETIB SOTISH TOʻGʻRISIDA
(resolution, 2006-04-06)

Oʻzbekiston Respublikasi Yer kodeksiga xamda Oʻzbekiston Respublikasi Prezidentining “Oʻzbekiston Respublikasidagi diplomatiya vakolatxonalari va xalqaro tashkilotlarning ish sharoitlarini yaxshilashga oid qoʻshimcha chora-tadbirlar toʻgʻrisida” 1995-yil 14-noyabrdagi PF-1287-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi, Davlat mulki qoʻmitasi, “Oʻzavtoyoʻl” davlat-aksiyadorlik kompaniyasi va Toshkent shahar hokimligining “Oʻzavtoyoʻl” davlat-aksiyadorlik kompaniyasi “Oʻzyoʻlbutlash” Respublika butlash boshqarmasining Toshkent shahar, Sh.Rashidov koʻchasi, 15A-uyda joylashgan, 4096 kv. m. maydonga ega boʻlgan binolari kompleksini yer uchastkasi bilan birga Germaniya Federativ Respublikasiga 1155211,0 AQSh dollariga mulk etib sotish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi: Toshkent shahar hokimligi bilan birgalikda Germaniya Federativ Respublikasi Elchixonasi bilan koʻrsatilgan binolar kompleksining yer uchastkasi bilan birga oldi-sotdi shartnomasini Oʻzbekiston Respublikasi qonun hujjatlariga muvofiq ikki hafta muddatda tuzsin; Germaniya Federativ Respublikasining koʻrsatib oʻtilgan binolar kompleksiga, ular joylashgan joydagi yer uchastkasi bilan birga, mulk huquqini tasdiqlaydigan Davlat orderini belgilangan tartibda bersin. 3. Toshkent shahar hokimligi “Oʻzavtoyoʻl” davlat-aksiyadorlik kompaniyasi bilan birgalikda “Oʻzyoʻlbutlash” Respublika butlash boshqarmasining boshqa binoga joylashtirilishini taʼminlasin. 4. Belgilab qoʻyilsinki, yer uchastkasini Germaniya Federativ Respublikasiga sotishdan olingan 909426,0 AQSh dollari miqdoridagi mablagʻlar, Davlat mulki qoʻmitasi tasarrufida qoldiriladigan mablagʻlarni chegirgan holda, Toshkent shahrini ijtimoiy rivojlantirish uchun Toshkent shahar hokimligiga beriladi, “Oʻzyoʻlbutlash” Respublika butlash boshqarmasining binolar va inshootlar kompleksini sotishdan olingan 245785,0 AQSh dollari miqdoridagi mablagʻlar esa belgilangan tartibda taqsimlanadi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M.Xanov zimmasiga yuklansin.
OʻZBEKISTON RESPUBLIKASI PREZIDENTINING “PENSIYALAR, NAFAQALAR, STIPENDIYALAR HAMDA RESPUBLIKANING BUDJET MUASSASALARI VA TAShKILOTLARIDA ISh HAQI MIQDORLARINI OShIRISh TOʻGʻRISIDA” 1995 YIL 16 AVGUSTDAGI PF–1213-SON FARMONIGA OʻZGARTIShLAR KIRITISh TOʻGʻRISIDA
(decree, 2006-04-06)

Oʻzbekiston Respublikasi Prezidentining “Xalq taʼlimi xodimlari mehnatiga haq toʻlash tizimini takomillashtirish va uni moddiy ragʻbatlantirishni kuchaytirish chora-tadbirlari toʻgʻrisida” 2005-yil 25-noyabrdagi PQ-227-son, “Tibbiyot xodimlari mehnatiga haq toʻlash tizimini takomillashtirish toʻgʻrisida” 2005-yil 1-dekabrdagi PQ-229-sonli qarorlariga muvofiq hamda xalq taʼlimi va tibbiyot xodimlari mehnatiga haq toʻlashning takomillashtirilgan tizimi joriy etilganligi munosabati bilan: Oʻzbekiston Respublikasi Prezidentining “Pensiyalar, nafaqalar, stipendiyalar hamda respublikaning budjet muassasalari va tashkilotlarida ish haqi miqdorlarini oshirish toʻgʻrisida” 1995-yil 16-avgustdagi PF-1213-son Farmoni 8-bandining barcha turdagi tibbiyot muassasalari va umumtaʼlim maktablariga taalluqli boʻlgan qismi 2006-yil 1-yanvardan oʻz kuchini yoʻqotgan deb hisoblansin.
SPORT-JISMONIY TARBIYA KLUBLARI TOʻGʻRISIDAGI NIZOMNI TASDIQLASh HAQIDA
(order, 2024-03-20)

Oʻzbekiston Respublikasining “Jismoniy tarbiya va sport toʻgʻrisida”gi Qonuniga, Oʻzbekiston Respublikasi Madaniyat va sport ishlari vazirligining nizomiga muvofiq, shuningdek Oʻzbekiston Respublikasi Vazirlar Mahkamasining 2006-yil 13-yanvardagi 07/817-son majlis bayonini ijro qilish maqsadida, qaror qilaman: 1. “Sport-jismoniy tarbiya klublari toʻgʻrisida”gi nizom ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtkazilganidan soʻng 10 kundan keyin kuchga kiritilsin.
Axborotni hujjatlashtirish, davlat axborot resurslarini hisobga olish va roʻyxatdan oʻtkazish tartibi toʻgʻrisida nizomni tasdiqlash haqida
(order, 2019-12-19)

Oʻzbekiston Respublikasi Vazirlar Mahkamasining 2005-yil 22-noyabrdagi “Axborotlashtirish sohasida normativ-huquqiy bazani takomillashtirish toʻgʻrisida”gi 256-son qarorining bajarilishini taʼminlash hamda axborotni hujjatlashtirish, davlat axborot resurslarini hisobga olish va roʻyxatdan oʻtkazish tartibini tasdiqlash maqsadida buyuraman: 1. “Axborotni hujjatlashtirish, davlat axborot resurslarini hisobga olish va roʻyxatdan oʻtkazish tartibi toʻgʻrisida nizom” ilovaga* muvofiq tasdiqlansin. 2. Mazkur Nizom Oʻzbekiston Respublikasi Adliya vazirligida davlat roʻyxatidan oʻtgan sanadan 10 kun oʻtganidan keyin kuchga kiritilsin.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN PAXTA TOLASINI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBI TOʻGʻRISIDA NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2019-09-16)

Jahon bozorida paxta tolasi narxining pasayishi munosabati bilan “Oʻzpaxtasanoat” uyushmasi korxonalarini moliyaviy qoʻllab-quvvatlash maqsadida qaror qilamiz: 1. Oʻzbekiston Respublikasi Moliya vazirligi va Markaziy bankining 2002-yil 25-maydagi 66-sonli va 218-V-sonli qarori bilan tasdiqlangan Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi tomonidan ajratilgan mablagʻlarni qaytarish uchun paxta tolasini sotishdan tushayotgan mablagʻlarni akkumulatsiya qilish tartibi toʻgʻrisida nizomga (2002-yil 12-iyun, roʻyxat raqami 1149 — Meʼyoriy hujjatlar axborotnomasi, 2002-yil, 11-12-son, Oʻzbekiston Respublikasi Qonun hujjatlari toʻplami, 2004-y., 7-son, 93-modda, 2004-y., 45-46-son, 483-modda, 2005-y., 27-son, 193-modda, 34-36-son, 273-modda) oʻzgartirish va qoʻshimchalar ilovaga* muvofiq kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
Berilgan radiochastotalar toʻgʻrisidagi axborotni hisobga olish, tizimlashtirish va saqlash tartibi toʻgʻrisida nizomni tasdiqlash haqida
(order, 2021-12-03)

Oʻzbekiston Respublikasining “Radiochastotalar spektri toʻgʻrisida”gi Qonuni va Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qarorlariga muvofiq buyuraman: 1. Berilgan radiochastotalar toʻgʻrisidagi axborotni hisobga olish, tizimlashtirish va saqlash tartibi toʻgʻrisidagi nizom ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan oʻn kun keyin kuchga kirgan deb hisoblansin. 3. Mazkur buyruq kuchga kirgan kundan boshlab amaldagi RChDKning 2001-yil 15-noyabr 3-son qarori bilan tasdiqlangan hamda (2001-yil 22-noyabr, roʻyxat raqami 1086) berilgan radiochastotalar toʻgʻrisidagi axborotni hisobga olish, tizimlashtirish va saqlash toʻgʻrisidagi nizom oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari M.M. Sangilov zimmasiga yuklansin.
Pochtani havoda tashishda pochta yuk xatlari shaklini belgilash toʻgʻrisida
(resolution, 2013-12-30)

Oʻzbekiston Respublikasi Havo kodeksining 101-moddasini bajarish boʻyicha va pochtani havo kemalarida tashishni rasmiylashtirishni tartibga keltirish maqsadida, shuningdek pochtani tashish sifatini oshirish uchun, Butunjahon pochta konvensiyasi nizomlariga amal qilib qaror qilamiz: 1. Ichki havo yoʻllarida pochta tashishlarini rasmiylashtiriladigan pochta yuk xatlari 1-ilovada* keltirilgan shaklda (16-a, 16-b, 33-shakllar) belgilansin. 2. Xalqaro havo yoʻllarida pochta tashishlarini rasmiylashtiriladigan pochta yuk xatlari 2-ilovada* keltirilgan shaklda (CN 38, CN 41, CN 47, CN 45-shakllar) belgilansin. 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
“DAVLAT TASARRUFIDAN ChIQARISh VA XUSUSIYLAShTIRISh TOʻGʻRISIDA”GI OʻZBEKISTON RESPUBLIKASI QONUNINING 4-MODDASIGA OʻZGARTIShLAR KIRITISh, ShUNINGDEK OʻZBEKISTON RESPUBLIKASINING DAVLAT TASARRUFIDAN ChIQARISh VA XUSUSIYLAShTIRISh MASALALARIGA OID AYRIM QONUN HUJJATLARINI OʻZ KUChINI YOʻQOTGAN DEB TOPISh HAQIDA
(law, 2024-05-16)

2-modda. Quyidagilar oʻz kuchini yoʻqotgan deb topilsin: Oʻzbekiston Respublikasi Oliy Majlisining 1995-yil 31-avgustda qabul qilingan “Ayrim korxonalar va mol-mulkni davlat tasarrufidan chiqarish va xususiylashtirishning baʼzi masalalari toʻgʻrisida”gi 119-I-sonli Qarori (Oʻzbekiston Respublikasi Oliy Majlisining Axborotnomasi, 1995-yil, № 9, 194-modda); Oʻzbekiston Respublikasining 2000-yil 26-mayda qabul qilingan “Oʻzbekiston Respublikasining ayrim qonun hujjatlariga oʻzgartishlar va qoʻshimchalar kiritish toʻgʻrisida”gi 82-II-sonli Qonunining XX boʻlimi (Oʻzbekiston Respublikasi Oliy Majlisining Axborotnomasi, 2000-yil № 5-6, 153-modda). 3-modda. Ushbu Qonun rasmiy eʼlon qilingan kundan eʼtiboran kuchga kiradi.
AHOLI OʻRTASIDA OLIB BORILAYOTGAN MAʼNAVIY-MAʼRIFIY VA TARGʻIBOT-TAShVIQOT IShLARINING TAʼSIRChANLIGI VA SAMARASINI OShIRIShGA QARATILGAN QOʻShIMChA ChORA-TADBIRLAR DASTURI TOʻGʻRISIDA
(resolution, 2020-09-28)

Keyingi yillarda mamlakatimiz aholisi oʻrtasida milliy istiqlol gʻoyasini keng targʻib etish, dunyoda va yon-atrofimizda sodir boʻlayotgan siyosiy jarayonlarga nisbatan yurtdoshlarimizda ongli munosabatni, faol grajdanlik pozitsiyasini shakllantirish, yoshlarimizni Vatanga muhabbat va sadoqat ruhida tarbiyalash borasida muayyan ishlar amalga oshirilmoqda. Shu bilan birga, joylarda bu masalada eskicha yondashuvlar, rasmiyatchilik va yuzakilik holatlari ham koʻzga tashlanayotganini qayd etish lozim. Oʻtkazilayotgan aksariyat tadbirlarning maʼno-mazmuni va saviyasi bugungi kun talablariga javob bermaydi, yurtimizda amalga oshirilayotgan keng koʻlamli yangilanish va oʻzgarishlar mohiyatini hayotiy misollar orqali ochib berish, milliy manfaatlarimizga qarshi qaratilgan turli informatsion xurujlarga nisbatan taʼsirchan va hujumkor targʻibot-tashviqot ishlarini tashkil etishda sustkashlikka yoʻl qoʻyilmoqda. Bu borada belgilab berilgan ustuvor vazifalarning ijrosini taʼminlash, ilmiy va ijodiy ziyolilar, keng jamoatchilikning bu ishlardagi ishtirokini kuchaytirish maqsadida: 1. Aholi oʻrtasida olib borilayotgan maʼnaviy-maʼrifiy va targʻibot-tashviqot ishlarining taʼsirchanligi va samarasini oshirishga qaratilgan qoʻshimcha chora-tadbirlar dasturi 1-ilovaga*, mazkur dasturni amalga oshirish boʻyicha respublika komissiyasi tarkibi 2-ilovaga* muvofiq tasdiqlansin. 2. Respublika komissiyasi (Sh. Mirziyoyev); bir hafta muddatda Respublika “Maʼnaviyat va maʼrifat” kengashi tomonidan tegishli vazirlik va idoralar bilan birgalikda ushbu dasturda belgilangan chora-tadbirlarni bajarish boʻyicha amaliy ish rejasi ishlab chiqilib, qabul qilinishini taʼminlasin; dasturda belgilangan chora-tadbirlarni amalga oshirishda aholi bilan jonli muloqot va suhbatlar, bevosita fikr almashuvlar oʻtkazish, targʻibot-tashviqot ishlarini aniq hayotiy misollar orqali sodda va tushunarli tilda, keng jamoatchilikni jalb etgan holda tashkil etishga alohida eʼtibor qaratsin. 3. Mazkur Qarorning bajarilishini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
AVTOMOBIL TRANSPORTIDA YOʻLOVChILAR TAShISh BILAN ShUGʻULLANIShGA LITSENZIYA OLIShDA YAKKA TARTIBDAGI TADBIRKORLAR TOMONIDAN TOʻLANGAN DAVLAT BOJINI QAYTARISh YOKI HISOBGA QOʻShISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2011-12-22)

Oʻzbekiston Respublikasi Prezidentining “Avtomobil transportida yoʻlovchilar tashish sohasidagi tadbirkorlik faoliyatining alohida turlarini amalga oshirishni tartibga solish toʻgʻrisida” 2006-yil 9-martdagi PQ-303-son qarorining 3-bandini bajarish maqsadida Oʻzbekiston Respublikasi Moliya vazirligi va Oʻzbekiston avtomobil va daryo transporti agentligi qaror qiladilar: 1. Ilova* qilinayotgan “Avtomobil transportida yoʻlovchilarni tashish bilan shugʻullanishga litsenziya olishda yakka tartibdagi tadbirkorlar tomonidan toʻlangan davlat bojini qaytarish yoki hisobga qoʻshish tartibi toʻgʻrisidagi nizom” tasdiqlangan. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiritilsin.